Sanna Marin vahvisti aiemmin tiistaina, että hallitus aikoo sulkea ravintoloita, kuppiloita ja vastaavia tiloja, joissa sosiaalisia kontakteja esiintyy.

Pääministeri Marin kertoi aiemmin päivällä, että ravintoloita ja kuppiloita suljetaan, Uusimaa eristetään. Kaisa Vehkalahti

Pääministeri Sanna Marin (sd) ja työministeri Tuula Haatainen (sd) kommentoivat ravintoloiden tilannetta tiistai-iltana Säätytalolla.

Marin kertoi, että esitys ravintoloiden sulkemisesta etenee jo samana iltana eduskunnan käsittelyyn. Uusi laki on tarkoitus saada voimaan mahdollisimman pian, ehkä jo tällä viikolla.

Haatainen kertoo, että esityksen mukaan ravintolat eivät saa olla auki asiakkaille siten, että asiakkaat jäävät ruokailemaan ravintolaan. Sen sijaan take away -tyyppinen toiminta sallitaan, ja myös työpaikkaruokalat saavat olla auki. Ravintoloista voidaan siis noutaa ruokaa tai ruokaa voi myydä netin kautta.

Haatainen kertoo, että määräys koskee ravintoloiden lisäksi myös kahviloita, pubeja ja yökerhoja.

Sanna Marin vahvisti aiemmin tiistaina, että hallitus aikoo sulkea ravintoloita, kuppiloita ja vastaavia tiloja, joissa sosiaalisia kontakteja esiintyy. IL

Rajoitusten on esityksen mukaan tarkoitus olla voimassa 31. toukokuuta saakka, mutta rajoitukset voidaan purkaa aiemmin, jos se on mahdollista.

Sanna Marin vahvisti aiemmin tiistaina, että hallitus aikoo sulkea koronaviruksen leviämisen estämiseksi ravintoloita, kuppiloita ja vastaavia tiloja, joissa sosiaalisia kontakteja esiintyy.

Eduskuntapuolueiden puheenjohtajat ja eduskuntaryhmien puheenjohtajat keskustelivat uusista koronaviruksen leviämisen hillitsemiseen liittyvistä rajoitustoimista Helsingin Säätytalolla.

Sanna Marin kertoi, että hallituksen täytyy tehdä lakiesitys uusista rajoitustoimista, koska nykyinen lainsäädäntö ei mahdollista kaikkia lisärajoituksia, jotka hallitus katsoo tarpeelliseksi.

Valmiuslain nojalla ravintoloiden sulkeminen ei onnistu.

Pääministeri vahvisti myös, että toinen valmisteltava kokonaisuus koskee Uudenmaan alueen eristämistä muista maakunnista.

SDP:n eduskuntaryhmän puheenjohtaja Antti Lindtman totesi, että hallituksella ja kaikilla eduskuntapuolueilla on halu edetä ravintoloiden ja yökerhojen sulkemisen suhteen mahdollisimman nopeasti.